THAI จัดเที่ยวบินพิเศษรับคนไทยจากฝรั่งเศส ครั้ง 2-ไต้หวัน ครั้ง 7 กลับบ้าน
THAI จัดเที่ยวบินพิเศษรับคนไทยจากฝรั่งเศส ครั้ง 2-ไต้หวัน ครั้ง 7 กลับบ้าน
THAI จัดเที่ยวบินพิเศษรับคนไทยจากฝรั่งเศส ครั้ง 2-ไต้หวัน ครั้ง 7 กลับบ้าน
19 ก.ย. 2563

นาวาอากาศตรี อนิรุต แสงฤทธิ์ ผู้อำนวยการใหญ่ฝ่ายปฏิบัติการบิน ในฐานะหัวหน้าศูนย์ควบคุมการปฏิบัติการ (THAI Operations Control Center : TOCC) บริษัท การบินไทย จำกัด (มหาชน) หรือ THAI เปิดเผยว่า บริษัทฯให้ความร่วมมือกับกระทรวงการต่างประเทศของไทย สถานเอกอัครราชทูต ณ กรุงปารีส สำนักงานการค้าและเศรษฐกิจไทย (ไทเป) จัดเที่ยวบินพิเศษรับคนไทยจากฝรั่งเศสและไต้หวัน ที่มีความประสงค์จะเดินทางกลับประเทศไทยในวันที่ 17-18 กันยายน 2563 มีรายละเอียดดังนี้
1.เที่ยวบินที่ ทีจี 933 เส้นทางปารีส-กรุงเทพฯ รับผู้โดยสารชาวไทยจากฝรั่งเศส จำนวน 168 คน กลับประเทศไทย เป็นครั้งที่ 2 ออกเดินทางจากปารีส เมื่อวันที่ 17 กันยายน 2563 เวลา 21.31 น. (เวลาท้องถิ่น) ถึงกรุงเทพฯ วันที่ 18 กันยายน 2563 เวลา 13.32 น.
2.เที่ยวบินที่ ทีจี 633 เส้นทางไทเป-กรุงเทพฯ รับผู้โดยสารชาวไทยจากไต้หวัน จำนวน 167 คน กลับประเทศไทย เป็นครั้งที่ 7 ออกเดินทางจากไทเป เมื่อวันที่ 18 กันยายน 2563 เวลา 14.15 น. (เวลาท้องถิ่น) ถึงกรุงเทพฯ เวลา 16.44 น. ในวันเดียวกัน
นอกจากนี้บริษัทฯ ยังได้ทำการขนส่งสินค้าในเที่ยวบินทั้งขาไปและขากลับอีกด้วย อีกทั้งบริษัทฯ ปฏิบัติภารกิจในเที่ยวบินพิเศษเพื่อรับคนไทยกลับบ้านภายใต้มาตรฐานด้านความปลอดภัยและสุขอนามัย เพื่อพาทุกท่านมาพบกับครอบครัวโดยสวัสดิภาพ โดยมีพนักงานการบินไทยและหน่วยงานที่เกี่ยวข้อง ทั้งในประเทศและต่างประเทศ ร่วมปฏิบัติหน้าที่ประสานงาน และอำนวยความสะดวกให้แก่ผู้โดยสาร
        